Държавен вестник, бр. 71, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  71
4. определя критериите за приоритетно фи­
нансиране от НДЕФ;
5. взема окончателни решения по внесените 
от директора на ИБ предложения за финанси­
ране от НДЕФ;
6. одобрява образците на документи за 
кандидатстване за финансиране от НДЕФ и 
образците на договори;
7. определя условията и реда за провеждане 
на търгове за доставка на стоки и услуги за 
осъществяване на проектите, финансирани от 
НДЕФ, като се ръководи от споразумението 
със съответния дарител;
8. определя условията, процедурите и кри­
териите за кредитиране или безвъзмездно 
отпускане на средства от НДЕФ;
9. одобрява внесените от директора на ИБ 
годишен план за работа и годишни отчетни 
доклади за цялостната дейност на НДЕФ;
10. одобрява подготвените от ИБ проекти на 
бюджети за издръжката на дейността на ИБ и 
за финансовите средства, постъпващи в НДЕФ 
и изразходвани в съответствие с чл. 2, ал. 2;
11. приема представените от директора на 
ИБ годишни отчети за изпълнение на бюдже­
тите по т. 10;
12. взема решение за възлагане на външни 
одити и други проверки на дейността на НДЕФ;
13. избира заместник-председателя на УС 
по чл. 8, ал. 2;
14. избира и освобождава директора на ИБ 
на НДЕФ;
15. определя размера на работната заплата 
на директора на ИБ и одобрява предложените 
от него брой, състав и възнаграждение на ИБ;
16. решава и други въпроси, свързани с 
дейността на НДЕФ, които не са от изключи­
телната компетентност на други органи.“
§ 7. В чл. 11 се правят следните изменения:
1. Алинея 3 се изменя така:
„(3) Заседанията се свикват от председателя 
на УС по негова инициатива, по предложение 
на директора на ИБ или по писмено искане на 
най-малко половината от действащите членове 
на УС с изключение на председателя на УС. 
В случая по чл. 7, ал. 8, т. 2 заседанието се 
свиква от най-малко половината от действащите 
членове на УС с изключение на председателя 
на УС.“
2. В ал. 5 думите „две седмици“ се заменят 
с „една седмица“.
3. Алинея 6 се изменя така:
„(6) Заседанията на УС се считат за редов­
ни, ако присъстват повече от половината от 
действащите му членове.“
4. Алинеи 8 и 9 се изменят така:
„(8) Решенията по чл. 10, т. 2, 4, 7, 8 и 13 се 
вземат с мнозинство от повече от половината 
от общия брой на действащите членове на УС.
(9) Член на УС няма право да участва в 
обсъждането и вземането на решение, когато 
е налице частен интерес за него или за свър­
зани с него лица по смисъла на Закона за 
предотвратяване и разкриване на конфликт на 
интереси. В случаите по предходното изречение 
заинтересуваният член на УС е длъжен да пода­
де пред органа, който го е избрал, декларация 
за частен интерес по конкретен повод по реда 
на Закона за предотвратяване и разкриване 
на конфликт на интереси преди провеждане 
на заседанието и да си направи писмен отвод, 
който се прилага към протокола по ал. 10.“
§ 8. В чл. 12 ал. 1 се изменя така:
„(1) Председателят на УС получава месечно 
възнаграждение, равняващо се на минимална­
та месечна основна заплата на изпълнителен 
директор на изпълнителна агенция.“
§ 9. В чл. 13 ал. 1 се изменя така:
„(1) Председателят на УС:
1. представлява НДЕФ пред правителството 
на Република България и пред правителствата на 
други страни, пред международни организации 
и други български и чуждестранни институции 
и лица;
2. ръководи заседанията на УС и отговаря 
за дейността му;
3. сключва договори за финансиране в пол­
за на НДЕФ, след като бъде упълномощен за 
това от УС;
4. сключва договорите за отпускане на 
средства от НДЕФ;
5. внася ежегодно до 30 април в Министер­
ския съвет чрез министъра на околната среда 
и водите одобрения от УС отчет за дейността 
на фонда;
6. назначава избрания от УС директор на 
ИБ на НДЕФ;
7. уведомява КС за решенията на УС;
8. при настъпване на обстоятелствата по 
чл. 9, ал. 7 информира ведомствата и органи­
зациите по чл. 9, ал. 2 – 5 за необходимостта 
от избор на нов член на УС;
9. при необходимост възлага с писмена за­
повед правомощията си по т. 1 – 8 на един от 
заместник-председателите на УС.“
§ 10. Член 14 се изменя така:
„Чл. 14. (1) Консултативният съвет се със­
тои от представители на дарителите, които са 
заявили писмено желание пред УС на НДЕФ 
да участват в КС.
(2) Ако лицата по ал. 1 не заявят желанието 
си за участие в КС в срок до една година от 
възникване на качеството им на дарители, те 
губят правото на участие в КС.
(3) В случаите, когато едно или повече местни 
лица на държава – участничка в международна 
търговия с ПЕЕ, са крайни купувачи на ПЕЕ, 
търгувани от Република България, правото на 
участие в КС принадлежи на самата държава, 
а не на отделните местни лица. Всяка държа­
ва може да посочи само един представител 
в КС независимо от броя на нейните местни 
лица – крайни купувачи на ПЕЕ.
(4) Всеки дарител има право само на един 
представител в КС независимо от броя, размера 
или вида на предоставените от него финанси­
рания в полза на НДЕФ.